钦定古今图书集成/明伦汇编/氏族典/第228卷 > 杨绾
## 钦定古今图书集成/明伦汇编/氏族典/第228卷 > 杨绾

按《唐书杨绾传》：“绾字公权，华州华阴人。祖温玉，绾少
孤，家素贫，事母谨，性沉靖，不好立名。第进士，补太子
正字。举词藻宏丽科，擢右拾遗。天宝乱，肃宗即位，绾
脱身见行朝，拜起居舍人，知制诰，累迁中书舍人，历
礼部侍郎，建复古、孝廉、力田等科，天下高其议。俄迁
吏部，品裁清允，人服其公。是时元载秉政，忌绾望高”，
疏薄之，拜绾国子祭酒，士议益归。擢太常卿。载得罪，
拜中书侍郎、同中书门下平章事。绾素痼疾，居旬日，
寖剧，有诏就中书疗治。每对延英殿，许挟扶。于时釐
补穿敝，唯绾是恃。未几薨，谥文简。